
Buriku na pos di Tio Tony 


E konosido Tio Tony, siudadano di Bario Nikiboko, tur aña ta dòrna mashá ku lus, den ambiente di dianan di ﬁ esta 
di Pasku di Nasementu. El a krea entre otro un pos, den e stail, òf manera hendenan di ántes, tabata hasi esaki. 
Un grupo di buriku a aserká loke Tio Tony a traha, ku tur probabilidat pa nan bebe awa. 

KRALENDIJK- 
Tur 
empleado di Selibon ta dis- 
pone di pañanan di trabou 


i sapatu apropiá pa ehersé 
su funshon. Pa medio di e 
komunikado aki, Selibon 


Selibon ta salbaguardiá servisio 
i seguridat 


ta aklará un malkompren- 
dementu ku a surgi durante 
e servisio di rekohementu 


di shushi. Promé ku siman 
a terminá, Selibon a tuma 
nota di un situashon lamen- 


tabel riba medio sosial. Un 
video a bai viral, kreando 
e impreshon ku Selibon no 
ta duna e material adekuá 
pa su empleadonan ku ta 
rekohé shushi por hasi nan 
trabou adekuadamente. 
Selibon ta distansiá su 
mes kompletamente di e 
insinuashon aki. Alabes ta 
enfatisá ku e kompania di 
pueblo, ya pa dékadanan ta 
sostené riba entre otro dos 
pilá, servisio na komunidat 
i seguridat di trahadó. Seli- 
bon ta e úniko kompania ku 
ta brinda servisio di limpie- 
sa i rekohementu di shushi 
riba nos isla, komo tal nos 
ta konsiente di e responsa- 
bilidat grandi aki. 
Pa sigui brinda komuni- 
dat un bon servisio, semper 
nos a invertí den emplea- 
donan. No solamente ku 
nan desaroyo personal pero 
tambe nos a salbaguardiá 
nan seguridat físiko. P’esei 
ta ankrá den nos Kontrato 
Kolektivo di Trabou (CAO) 
ku kada trahadó mester risi- 
bí paña di trabou i sapatu 
apto pa seguridat. Selibon 
ta enfoká riba seguridat 
pues aparte di loke CAO ta 
deskribí, e trahadó ta risibí 
adishonal lars i régenyas. 
Selibon su motibu di eksis- 
tensia ta pa sirbi komunidat 
boneriano. Komo dunadó 
di un bon servisio, Selibon 
a tuma kontakto ku e klien- 
te konserní. Nos a skucha 
su keho i nos a ofresé dis- 
kulpa pa e inkumbiniensia 
ku el a eksperensiá. 
Mesora nos a tuma me- 
didanan pa remediá e situa- 
shon. Naturalmente komo 
un bon dunadó di trabou 
nos a bai den kombersashon 
ku nos empleado tokante e 
situashon ku klaramente no 
ta kuadra ku realidat. Ku 
e komunikado aki, un bia 
mas Selibon ta demonstrá 
e importansia di transpar- 
ensia i komunikashon ku 
pueblo. 

Awe ta mi dia atrobe. Mi no t’ei, 
pero mi t’ei. Teknologia moder- 
no ta pone ku anke bo no t’ei, 
bo t’ei. Rònt mundu, basta bo 
tin wifi , bo por komuniká ku 
esun ku bo ke. 


*** 
Lástima ku durante mi ousen- 
sia fo’i Boneiru diferente per- 
sona konosí a bai. Nan no 
t’ei mas. Den fi n di siman a 
despedí na Boneiru di Hildo 
Wijman i Bato Winklaar. Hildo, 
yamá Buchi Hildo, tabata un 
konosido futbolista. Mi ta kere 
un dje mihónan ku Boneiru a 
konosé den añanan sesenta 
i asta setenta. Su rumannan 
Dada i Papa Wijman tambe 
tabata 
fubolista. 
Muchanan 
di Vitesse, si mi no ta kiboká. 
Muchanan di Confesor. Chon 
Theodora a entrevistá Hildo pa 
Herensia. 


*** 
Bato tabata un di e fi guranan 
markante di Rincon. E tabata 
por ehèmpel konduktor di ka- 
tapila, pero mas mi ta kòrd’é, 
tempu mi tabata hóben, komo 
pòrtir di Stadion. Un hòmber 
ku kara serio i severo, pero 
ku bon kurason. I un hòmber 
inteligente. El a bai hopi lihé. 
Nunka mi no a yega na entre- 
vistá Bato. 


*** 
I awe ta hiba eks-sindikalista 
Hubert (Bèbè) Rojer pa su úl- 
timo lugá di sosiegu. E tabata 
un kara konosí na Boneiru for 
di kuminsamentu di dékada 
setenta kaba. El a asesorá 
entre otro den lantamentu di 
e sindikato FEDEBON huntu 
ku entre otro Oscar Semerel. 
Mas aktivo na Boneiru e tabata 
komo presidente di e sindi- 
kato ABVO. Despues ku e no 
a keda reeligí komo presiden- 
te di ABVO, Rojer a bai biba 
den silensio. Belkis Osepa a 
entrevist’é pa Herensia. 


*** 
Mi tabata hopi será ku Bèbè 
tempu ku e tabata aktivo den 
sindikalismo na Boneiru, tantu 
komo konsehero di FEDEBON 
komo dirigente di ABVO. Bo 
por a konsiderá Bèbè komo un 
sindikalista ‘freelance’ ku por a 
konsehá kualké sindikato. 


*** 


Nos tabata yama otro Antonio. 
Esei ta un storia apart ku mi 
no ta kere mi tin mag kompartí 
ku boso. E ta keda pa semper 
entre nos dos. Ta un storia in- 
teresante i prèt. Esei sí mi por 
sigurá. 
*** 

KRALENDIJK- “M’a 
keda ku un rabia den mi 
kurason. Na ‘slachtoffer- 
hulp’ a bisa mi ku ta kos 
normal”, siudadano Suzy 
Thode ta bisa. E ta referí 
na e akusashon òf mas bien 
e sospecho ku e ta envolví 
den e echo kastigabel ku e 
nòmber Wim van Huizen. 
Miéntras tantu a hasi 10 
luna i anda e investigashon 
penal no ta kla. “Mi a hasi 
un keho kontra proseder di 


Ministerio Públiko, pero 
nan a ninga di aseptá mi 
keho”, Thode ta amplia. 
E siudadano aki fuerte- 
mente ta denunsiá ku pa 
kasi 1 aña e no a tende nada 
di outoridatnan tokante e 
situashon aki. E ta kues- 
tioná e sistema di traha ku 
por konkluí ku e ta den in- 
sertidumbre mirando ku no 
ta dun’e niun klase di infor- 
mashon, tampoko debolb’é 
su pertenensianan. Ta trata 


di telefòn ku a konfi ská na 
momentu di su detenshon. 
Pa mas ku un aña OM 
i Kuerpo Polisial Hulanda 
Karibense (KPCN) a sigui 
ku wowonan di falki ak- 
tividatnan riba e página di 
Facebook. Dado momentu 
a tene entrada hudisial den 
e kaso aki i a detené algun 
persona. Entre otro Thode, 
un kaso ku a sòru pa basta 
atenshon den publisidat. 
“Literalmente a daña mi 


nòmber, miéntras mi no tin 
nada di aber ku esaki.” Se- 
gun Thode outoridatnan no 
ta bisa nada di e kaso i niun 
kaminda tin registrá su en- 
volvimentu ku e kaso ‘Wim 
van Huizen’. 
BONERIANO a tuma 
kontakto ku OM ku ta kon- 
fi rmá ku ainda no a sera e 
investigashon. “Miéntras e 
investigashon ta kanando, 
no por bisa nada”, Roder- 
ick Gouverneur ta splika. E 
ta bosero di OM. E ta ninga 
ku a rechasá keho di Thode. 
“Niun hende no ta na altura 
ku el a hasi un keho. Esaki 
no ta konosí serka nos.” 
Remarkabel ta ku Thode 
ta deklará na BONERIA- 
NO ku korte na Kòrsou i 
Ombudsman na Hulanda 
a konseh’é pa sigui manda 
mensahe pa OM. “Nan a 
bisa mi ku OM no por keda 
sin atendé mi keho.” 
Thode ta agregá ku un 
persona a aserk’é na su- 
permerkado Van Tweel i 
bis’e pa yama warda di po- 
lis. “El a saka un ‘badge’ i 
mustra mi. E di ku mi pa mi 
yama un tal Dennis. No ta 
asina ta trata hende. Mi no 
a yama.” 
Mester menshoná ku 
tantu OM komo polis a 
tuma e kaso Wim Van Hui- 
zen hopi na serio i lo baha 
pisá riba personanan ku ta 
usa Facebook pa kometé 
echonan kastigabel segun 
Kódigo Penal BES. 
A n t e r i o r m e n t e 


BONERIANO 
tabatin 


kombersashon ku algun 
persona ku hasi denunsia 
den e kaso aki. E konse- 
kuensianan i sentimentunan 
personal, tabata sigur hopi 
fèrfelu pa esnan konserní. 


Ainda no tin klaridat: 
RABIA DEN KASO 
WIM VAN HUIZEN 

KRALENDIJK— E 
sospechoso Ariel P. a pre- 
sentá dilanti hues, debí 
ku el a dal un hende un 
kònòpi i kibra su nanishi. 
Hues a bisa ku ta trata di 
un kaso fèrfelu, pasobra 
e persona su kara a keda 
desfi gurá. Su nanishi no 
ta stret mas. Esaki debí 
na e moketa fuerte ku el a 
risibí na man di Ariel. 
Ariel a bisa hues: “No 
tabata mi intenshon. Pero 


e manera ku e gai a baha for 
di outo i aserká mi, a pone 
mi reakshoná asina. Esei mi 
a bisa polis tambe, no ta mi 
manera di reakshoná. Mi a 
simplemente defendé mi 
kurpa.” 
Hues a bisa: “Bo a dal 
e gai i momentu ku el a 
kai, mesora el a sinti dos 
sla mas na su kurpa. Bo no 
mester a hasi esei. Bo mes- 
ter a sinti ku e persona su 
nanishi a kibra. Bo a kue 


problema di otro hende hasi 
di bo. Den pasado bo tabata 
den problema i bo a bai Re- 
classering. Bo a siña kon 
atendé ku situashon manera 
loke a sosodé. Dikon bo no 
a evitá?” 
Fiskal a bisa: “Ta trata di 
un kaso kastigabel. E vík- 
tima a keda ku nanishi di 
banda pa su bida largu. Bo 
amigu tabatin un diskushon 
ku e persona i no tabatin 
niun motibu pa abo a aktua 


asina. 
Bo no ta mustra ku bo 
a bira i keda fuerte. Mi ta 
pidi un kastigu di prizòn 
inkondishonal di 6 siman.” 
Ariel P. a bisa e no ta 
mira un motibu pa e bai 
prizòn. “Mi tin kos di paga 
i den prizòn ta mas atras mi 
ta bai debí ku mi no tin sa- 
lario mas.” Hues a bai i bin 
bèk i a deklará sentensia. 
“Ta un situashon di 
agresividat di bo banda. Un 


sla fuerte ku konsekuen- 
sia grandi. Mi ta pidi kan- 
tidat haltu di ora di tra- 
bou na komunidat p’abo. 
Bo no ta bai prizòn. Ya 4 
aña a pasa i bo no tabata 
den man di hustisia. Bo ta 
hanja 2 siman kondisho- 
nal kastigu di prizòn, 1 
aña di prueba i 150 ora di 
trabou boluntario. Mes- 
ter kita 48 ora ku ya bo a 
traha. Bo tin ku atendé ku 
Reclassering tambe. 


KRALENDIJK- “Bo 
tin ku keda leu fo’i kos di 
hende. Spesialmente mi- 
rando bo karchi penal”, 
hues mr. Verbeek ta bisa 
e sospechoso Edward C. 
Korte den Promé Instan- 
sia a atendé e kaso penal 
djaweps 10 di novèmber 
2022. Ministerio Públi- 
ko ta akusá C. di ladro- 
nisia. 
Primeramente 
e 
akusashon ta ladronisia di 
un iPhone i iPad. Na ini- 
sio di e kaso fi skal a pidi 
pa hasi un kambio den e 
akusashon i hasié malver- 
sashon di e 2 ophetonan. 
Abogado mr. Edward 
Winkel a defendé e sos- 
pechoso miéntras fi skal 
mr. Veneberg a representá 
OM. Daisy Hoyer a fungi 
komo intérprete. E sos- 


pechoso ta enkarselá den 
kuadro di aresto preventivo 
pues wardadónan di prezu a 
eskolta C. pa sala di korte. 
Dos 
kolaboradó 
di 
Mental Health Caribbean 
(MHC) tambe a presensiá 
tratamentu di e kaso. 
Tin ku menshoná ku e 
sospechoso tabata basta 


agitá durante e huisio. “No 
papia hulandes ku mi mes”, 
el a bisa na inisio. Por a 
nota ku e intérprete Hoyer 
a trata na kalma C. pa e por 
tradusí lokual ta papia. 
E dosié penal 
Segun e dosié penal riba 
21 di ougùstùs último C. 
lo a kue un iPhone. C. ta 
ninga esaki. “Mi a bai na 
Havana i mi a kumpra un 
tiki wiski ku un kùp di eis. 
Ora m’a sali, m’a mira un 
kos blanku banda di un baki 
di mata. Tabata un telefòn 
tur kibrá, mi no por a us’e, 
mi no tabatin e kódigo, 
nada. M’a topa un amigu 
i mi a dun’e p’e habrié pa 
por duna e doño su telefòn 
bèk”, e ta splika 
“Bo a dun’e òf bo a 
bend’e?” hues ta puntra. 


Djaluna 14 novèmber 2022 


HUSTISIA 


“M’a dun’e e telefòn”, 
C. ta kontestá basta rabiá. 
Den e dosié tin deskribí 
ku na momentu polis a de- 
tené C. nan a haña un iPad 
den su mochila. “Mardugá 
m’a topa un hòmber drumí 
kant’i kaya den mondi den 
shushi. Banda di dje m’a 
haña e iPad”, segun C. su 
splikashon. 
“A hòrta e iPad aki fo’i 
un kas. Abo a kibra drenta 
den e kas aki?”, hues ta 
puntra. 
“Abou m’a hañ’e. Ban 
serio sí”, C. ta kontestá 
opviamente hostiná. Dado 
momentu hues ta konfrontá 
e sospechoso ku 2 diferente 
deklarashon ku el a duna. 
Aki, C. a eksaltá i eksigí pa 
wak imágennan di video di 
kiebro di kas. 
Hues mr. Verbeek a 
hasi bon kla ku e no ta 
tolerá e kondukta aki. “. Si 
bo no keda ketu bo ta sali 
fo’i akiden. Bo ta hasi tur 


hostiná pero a haña bo 
ku 2 kos hòrta i bo tin 2 
diferente storia.” Segun e 
hues C. tin un karchi pe- 
nal basta amplio ku basta 
kondena pa ladronisia. 
Fiskal tabata bon kla 
den su demanda. “Mi no 
ta mira niun motibu pa un 
kastigu kondishonal. Bo 
ta un hòmber hopi rabiá”, 
mr. Veneberg ta bisa. 
Ministerio Públiko ta 
demandá un kastigu di 
prizòn di 8 luna kitando e 
periodo ku C. a sinta den 
kuadro di aresto preven- 
tivo. 
Hues a duna C. e últi- 
mo palabra. “Dia a detené 
mi tabata 6 polis riba mi 
mané ta atrako m’a kome- 
té. Ainda polis tin mi tas 
i sédula”, e sospechoso ta 
bisa. 
Korte den Promé In- 
stansia a kondená Edward 
C. segun demanda di 
Ministerio Públiko. 


Edward C. despues di 
risibí kondena. 


Kastigu di prizòn pa: 
Hòmber a kue iPhone i iPad 


Hòmber dilanti hues pa desﬁ gurá 
kara di otro 

KRALENDIJK— E 
detenido Steven M. a pre- 
sentá den sala di korte i 
na momentu hues a puntra 
su nòmber i fam el a kon- 
testá lo siguiente: ”Ta ken 
hues a invitá pa bin sala di 
korte? Mi no ta bisa ken mi 
ta i tampoko kuantu aña mi 
tin. Mi ta asumí ku hues a 
bisa mi bin aki pa trata mi 
kaso, pues mi no mester 
bisa mi nòmber.” 
Ta trata di un di e 
atrakadónan den e kaso di 


atrako na Van Den Tweel 
Supermarket. 
Hues a puntr’e si e ta 
deseá pa bisa algu i Steven 
a saka un papel for di su 
saku i lesa esaki dirigí na 
hues i fi skal. Momentu el 
a kaba lesa e karta, hues a 
bis’e: “Mi no a komprondé 
nada ku bo a lesa dirigí na 
mi. Loke bo a lesa no tin 
nada di aber ku bo kaso den 
korte.” Hues a bisa ku e sa 
su trabou. Steven a bolbe 
lesa un pida di e karta i a fi - 


nalisá bisando: “Mi no tin 
nada mas di bisa i ta spera 
e ta klaro. Hues no sa su 
trabou?” 
Hues a sera e kaso i a 
dikta sentensia. “Bo ta- 
batin 2 chèns i a neglishá 
nan. 
8 luna den prizòn ta bin 
aserka, tambe 4 luna ku 
tabata kondishonal, awor 
mester sint’e den prizòn. 
Esei ta mi desishon. Si bo 
no ta di akuerdo, bo tin 14 
dia pa apelá. 


KRALENDIJK- “Ora 
bo kere ta hende grandi ta 
drenta den bo kas, lugá ta 
un par di chabalitu”, fi skal 
mr. Rienhart-Martis ta bisa 
den un kombersashon ku 
BONERIANO. 
Den e último aña re- 
portando kasonan di korte 
BONERIANO a nota un 
oumento di kasonan pe- 
nal den kua hóbennan i 
menornan di edat ta e so- 
spechoso. Kisas esaki ta 
e konsekuensia di a intro- 
dusí Derecho Penal Hube- 


K R A L E N D I J K - 
Djaweps 10 di novèmber 
2022 Korte den Promé 
Instansia a kondená Fe- 
lipe M. (59) na un multa 
di 750 dòler, di kual 450 
dòler kondishonal ku un 
periodo di prueba di 1 
aña. Tambe ta retené su 
reibeweis pa un periodo 
di 8 luna di kua 4 luna 
kondishonal. Hues a haña 
legalmente i konvinsente- 
mente probá ku M. a kore 


outo bou di infl ue-nsia di 
alkohòl. Korte a konden’é 
segun demanda di Ministe- 
rio Públiko. 
Hues mr. Verbeek a aten- 
dé e kaso i Sulien Zimmer- 
man a fungi komo supsti- 
tuto di fi skal. Daisy Hoyer 
a fungi komo intérprete. M. 
a presentá den korte sin un 


abogado. 
Segun e prosèsverbal 
riba 13 di ougùstùs 2022 
M. a kore outo miéntras e 
tabata bou di infl uensia di 
alkohòl, konsekuentemente 
el a aksidentá. “M’a bebe 
na kas. Mi mester a hiba un 
amigu kas. Mi no a sinti ku 
mi no por a manehá outo”, 


M. ta splika. “Bo a kore i bo 
a sali fo’i bògt”, hues ta re- 
marká. “E brek no a traha, 
e lus di kaminda tampoko 
a traha i tabatin basta palu 
i mata.” “Bo a bebe i bai 
kore un outo ku no ta traha 
bon. Basta iresponsabel di 
bo parti”, hues ta bisa. E 
ta agregá ku na momentu 


ku polis a yega n’e sitio, 
a laga M. supla e tèst di 
alkohòl. “Bo a supla 850 
UCL, miéntras i máksimo 
permití ta 220 UCL.” Tin 
ku menshoná ku a retené 
reibeweis di e akusado i 
14 di dezèmber 2022 lo 
debolb’é reibeweis. Sup- 
stituto di fi skal a tene kue- 
nta ku sirkunstansianan 
personal di e akusado na 
momentu di formulá su 
demanda. 


nil? Segun fi skal esaki no 
ta kuadra. “Ta keda mané 
awor ku tin Derecho Pe- 
nal Hubenil ta buska algu 
pa persiguí e muchanan. 
Pero, echo ta ku e kantidat 
di hóben ta subiendo i loke 
nan ta hasi aworakí ta mas 
grave ku loke nos a kus- 
tumá.” 
Por nota ku e hóben ta 
tuma parti den krímennan 
kometé den grupo. Nan 
parti ta ménos grandi ku 
e adulto, pero por nota ku 
nan parti ta bira mas pisá. 


Problema sosial 
Ta un realidat tristu ku 
na momentu un hóben bin 
den kontakto ku hustisia 
hopi bia tin otro problema 
bou di superfi sie. “Sí no ta 
problema na kas den e edu- 
kashon, por tin problema 
na skol. Mester paga tinu 
riba lokual nos hóbennan 
ta hasi riba kaya i den nan 
tempu liber”, e hurista ta 
splika. Ministerio Públiko 
konhuntamente ku e kade- 
na sosial ya a kuminsá hiba 
diálogo riba e tereno aki. 


“Lamentablemente tin un 
diversidat grandi di e tipo 
problema ku e hóben ta en- 
frentá. Ora nan yega serka 
nos, ya ta un fase mas aleu. 
E ta haña un karchi penal, 
pues un stèmpel.” 
No por deskartá e senti- 
mentu ku kisas nos hóben- 
nan ta birando mas agresivo. 
Fiskal no ta kere esaki. “Sí 
tin un kultura internashonal 
ku ta propaganda ku vio- 
lensia ta bon, bo mester tin 
droga i muhé banda di bo, 
muzik duru i niun hende no 
por bisa bo nada. E hóben 


ta haña e impreshon ku e 
rèper famá i ku hopi sèn, 
esei ta realidat. Ku den 
nan bida kotidiano nan por 
aktua asina. Nos mester di 
algu pa kontradesí e imá- 
gen aki, kambi’e den algu 
positivo.” 
E hurista ta boga pa tur 
edukadó pone atenshon na 
loke ta interesá nos hóben- 
nan i wak ken ta e amistat 
di nos muchanan. 
Foto: fi skal mr. Altagra- 
cia Rienhart-Martes den 
kombersashon ku report- 
ero di BONERIANO. 

But pa bebe i kore outo 


Detenido ta ninga kontestá hues 


Chabalitu tambe ta kometé krímen 

Reﬂ ekshon di Siman 
NO MENOSPRESIÁ E 
REGALO DI DIOS 


“I no tin salbashon den ningun otro; pasobra no tin 
bou di shelu ningun otro nòmber ku a wòrdu duná na 
hende, pa medio di kual nos mester wòrdu salbá.” 
Echonan 4:12(BS) 


Un anékdota ta konta, kon un yu a pidi su tata un outo 
komo regalo ora el a slag. E yu tabatin un gran logro 
i a slag pa un nivel hopi haltu. Awor e mester bai kon- 
tinuá su estudio na un otro stat. Su tata a regal’é un 
Beibel. 
E yu a rabia masha pasobra ta un outo el a pidi. El a 
kohe e Beibel i a ward’é masha leu, e no a ni habrié. 
Añanan a pasa, i e yu tabata mashá rabia ku su tata, 
e no a bai ni bishit’é mas. Un dia e tata a fayesé, ku 
duele e yu ta prepará pa bai dera su tata. E ta kòrda 
riba e Beibel i ta busk’é pa wak si e tata por a skirbi un 
nota bunita ku e lo keda kuné komo rekuerdo. 
E ta habri e Beibel i un ènvelòp ta kai. E ta habri e 
ènvelòp; ta un chèk ku e suma korekto pa e por a 
kumpra su outo añanan pasá. Ki un duele a drenta su 
kurason. El a menospresiá e regalo di su tata i awor 
e tata a muri. Ku lágrimanan e ta lamentá ku e no por 
pidi e tata pordon, tampoko yam’é danki. 
Hopi hende lo yora lat ta malai, na momento ku 
despues di morto nan realisá ku nan pèrdè e regalo 
di Bida Eterno ku Kristu ta ofresé. Di kon? Pasobra 
riba mundu nan a rechasá e regalo presioso ku Dios a 
duna nos. Esei ta Señor Hesus ku a bin pa salba nos 
for di e kastigu eterno. 
Awe ta e dia di Salbashon! 
Si bo ke sa mas di e tema akí, e-mail nos na: 
grasia.miserikordia@gmail.com 
Miralda Paula-Frans 
Produkshon PGM 


Programanan di Bonaire.tv 
TELBO kanal 70 
Flamingo TV kanal 23 

12.00 Aktualidat: 
Adolfo (popo) Morales 
13.00 Aki Boneiru: 
Frouwkje Smit 
14.00 Herensia: 
Steve Alexander 
15.00 Sitionan Marká : 
Arkitektura 


16.00 Herensia: 
Juan Cancio Vlijt 
17.00 Aki Colombia: 
Sprockel 
18.00 Herensia: 
Luciano Werleman 
19.30 Puerto Latino: 
Luis Zárraga 
20.00 Herensia: 
Hermenegildo Jacinto (Buchi Hildo) Wijman 
21.00 Aki Boneiru: 
Luna Yen 
23.00 Herensia: 
Felix Antonio Cicilia 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


KRALENDIJK- Kon- 
strukshon di un Family Jus- 
tice Center na Boneiru ta 
ranka sali dia 14 di novèm- 
ber 2022. E Family Justice 
Center lo ta un sitio sen- 
tral kaminda partnernan di 
kadena ta ofresé ayudo na 
siudadanonan riba tereno di 
violensia doméstiko i mal- 
trato di mucha (huiselijk 
geweld en kindermishan- 
deling – HGKM). Pa esaki 
nan ta bai renobá e edifi sio 
eksistente di Sentro di Bario 
Antriol Pabou na Kaya 
Gutu. Na inisio di e kon- 
strukshon habitantenan di 


bario i partnernan di kade- 
na di HGKM ta bon biní 
pa presensiá e programa 
for di 16:00 or te 18:00 or. 


Durante e inisio lo duna un 
presentashon tokante kon e 
Family Justice Center ta bai 
lusi i kua ta e servisionan 
ku lo ta disponibel aki pa 
siudadanonan. 
Na Family Justice Cen- 
ter ta bai ofresé ayudo ka- 
minda un siudadano tin ku 
konta su storia un biaha so 
pa haña yudansa. 
Di e manera akí den un 
forma seif i efi siente por 
ofresé ayudo na adultonan, 
hóbennan i muchanan ku 
tin di aber ku violensia 
doméstiko i maltrato di 
mucha. Mas aleu durante 
e siman akí ta dediká aten- 
shon spesífi ko na maltrato 
di mucha den e Siman 
Kontra Maltrato di Mucha. 


Kuido i Hubentut Hulanda 
Karibense (ZJCN) den ko- 
laborashon ku partnernan 
di kadena di HGKM ta or- 
ganisá esaki. 
Ta konstruí e Family 


Justice Center riba enkargo 
di Entidat Públiko Boneiru 
pa mas mihó posibel ofresé 
siudadanonan ayudo riba 
tereno di violensia domés- 
tiko i maltrato di mucha. 


Habitantenan i partnernan di kadena bon biní: 
Inisio di konstrukshon Family 
Justice Center 

KRALENDIJK—Dja- 
sabra 12 di novèmber den 
oranan di atardi a tuma lugá 
Konferensia Akademia Pa- 
piamentu 2022. Tema di e 
konferensia tabata: Papia- 
mentu por mihó ku cham- 
buká. 
Elsmarie Beukenboom, 
presidente di Akademia 
Papiamentu, a splika loke 
ta bai tin e atardi i loke ta 


tumando lugá pa e 3 isla- 
nan por kana huntu. Ya tin 
diferente kos ta kanando. 
Despues e promé orado a 
papia, kende tabata for di 
eksterior na Boneiru pa e 
okashon. 
Profesor dr. Joana Duar- 
te ta profesor ku nombra- 
mentu spesial di Suidada- 
nia Global i Edukashon 
Bilingwe na Universidat 


di Amsterdam (kátedra di 
Nuffic) i profesor den Mul- 
tilingwismo na Universi- 
dat di Siensia Apliká NHL 
Stenden i na Universidat 
di Groningen. El a papia 
tokante papiamentu i otro 
lenganan. 
Despues Ini Staia i Jack- 
ie Bernabela a presentá un 
poesia. 
Marta Dijkhoff, tabata 


otro invitado ku a papia. 
El a nase na Kòrsou, studia 
lingwístika, spesialisá den 
struktura di idioma manera 
spañó, portugues i idioma 
krioyo 
(papiamentu) 
na 
Groningen i Leiden. 
Profesor dr. Nicholas 
Faraclas di Puerto Rico 
tambe a dirigí palabra. 
i final a papia Ruben 
Severina. El a nase na Kòr- 


sou i a studia pa maestro di 
skol básiko i a traha komo 
maestro te na aña 1979. El 
a traha tambe komo dosen- 
te di historia i geografia pa 
despues e logra su diploma 
di L.O. Papiamentu. 
E parti final tabata pè- 
nel di pregunta i diskushon. 
Hopi hende tabata presente 
na e aktividat. 


Konferensia Akademia Papiamentu: 
“Papiamentu por mihó 
ku chambuká” 

Mi tarea den KBF (Kinder Boeken Festival), konosí tambe 
komo ‘Siman di Buki pa Mucha’, a terminá djabièrnè mèrdia ku 
un enkuentro na Biblioteca Nacional di Aruba (BNA). Esaki ta 
bira tambe e último entrega di e aktividat aki na kua mi a parti- 
sipá ku plaser. Pero e rúbrika mes lo sigui, pasobra mi a pega 
un siman ariba na Aruba pa, despues di hopi tempu, graba He- 
rensia. 
Mi ta sigur ku e muchanan i nan maestro i maestranan a siña. 
Meskos ku na Boneiru, na Aruba tambe tin masha tiki maestro 
den enseñansa básiko. Mayoria ta maestranan dediká na nan 
trabou. 
Mi tambe a siña di nan. Asina mi a komprondé ku loke nos ta 
yama trupial kachó nan ta yama gonzalito. Ta e trupial endémiko 
koló hel. Esun oraño ta imigrante, importá for di Venezuela. E ta 
un trupial agresivo i ta forma un menasa pa e trupial di nos mes. 
Papiando di para, mi a ripará ku ainda tin hopi mòfi ta bula 
rònt na Aruba. Kedando na Camacuri Apartments mi a hasi 
komo kustumber pa duna nan pan. Nan ta hopi mansu. Nan ta 
yega serka i mi a saka nan portrèt. 


Djárason mi bishitá dos skol na Noord, esta Sint Anna i Scol 
primario Kudawecha, bou di guia di Diana Marchena-Martes, di 
orígen boneriano. Nan ta skirbi Noord, pero ta bisa Nòrt. Na e úl- 
timo skol aki un mucha muhé ‘indjan’ a kaba bini serka mi i bisa 
ku su wela ta di Boneiru. Ta trata di Chacha di Arowak, kasá di 
Tonnie Leynse. “Mi ta di Nort di Saliña”, el a bisa. 
E skol aki di Kudawecha ta hopi bunita. Parse mi un skol nobo. 


Fakansi i trabou na dushi 
Aruba (6) 


Despues di basta aña mi ta na Aruba atrobe. 
Dushi Aruba lo mi bisa. Isla na unda mi a 
pasa mas ku ún aña di mi bida i ku a bira 
mi segundo isla. Mi a haña invitashon pa 
partisipá na e siman di buki pa mucha. KBF 
– Kinderboeken Festival. Pero di mes mi a 
tuma tempu pa usa mi oreanan pa skucha i 
mi wowonan pa mira, ora tabata nesesario 
usa mi burakunan di nanishi pa hole. I mi 
dedenan pa skirbi e seri aki. 


Pa: Bòi Antoin 


Noord 


Tarea a kaba 

Skol spesial 


E ta situá meimei di un naturalesa ku yen di palu di kuihi, kadushi (breba) i 
yatu. Na Aruba nan ta yama yatu kadushi i kadushi nan ta yama breba. 
Anteriormente e dia ei m’a bishitá St. Anna School, situá tras di misa San- 
ta Ana na Noord. Noord ta un bario bon konosí pa mi. Tempu ku mi ruman 
Erika tabata na Aruba el a biba tambe na Palm Beach, bario di Noord. Nos 
tabata bai misa djadumingu na Noord. Awor pastornan Santiago Tomasik i 
Daniel Szpila ta biba na e parokia, ámbos a yega di traha na Boneiru. San- 
tiago na Rincon i Szpila na Playa. 
Di mes mi a akudí na nan kas i Santiago a sali bini serka mi pafó. El a 
invitá mi pa drenta dal un kòfi, pero tempu no tabata pèrmití. El a bisa ku e 
tabata prepará pa bai atendé entiero di Bato na Boneiru wikènt pasá. 


Mi por skirbi trankil, sin pensa masha, ku e skolnan ku ami a gusta mas ta- 
bata esnan spesial, esta Caiquetio na Brazil i ‘Paso pa Futuro’ den besindario 
di Playa. E muchanan spesial aki ta hopi motivá i tabata hasi opservashon i 
preguntanan interesante ku tabata sorprendé mi, asta saka mi fo’i base. 
E mesun djaweps mainta ei m’a bishitá Mon Plaisir, un skol públiko na 
unda nan ta usa hopi hulandes. Den un di e klasnan aki mi a adaptá mi pre- 
sentashon di PP na hulandes. 
Djabièrnè, e último dia, Colegio Conrado Coronel banda di Hooiberg ta- 
bata na turno. Ei m’a topa ku maestro Frank Dirksz, kende a bisa ku e stima 
Boneiru masha hopi mes. E tabata fanátiko di Glenn i su Gèn, tambe amigu 
di Papachi Salsbach. E no tabata sa ku Papachi a fayesé. E notisia aki a dal 
Frank duru. 
Último skol pa bishitá tabata Colegio San Hose na Santa Cruz, un pueblo 
ku semper mi a gusta. Pafó nos a topa ku un hòmber hóben ku a kaba di 
duna informashon tokante abeha. Nan tin e kompania Aruba Bee’s Haven. 
El a duna mi su karchi ku invitashon pa bishitá nan pa traha un reportahe 
tokante abeha. Mi no sa ainda ku lo mi logra. Nos programa ta taitait. 
Un peso a kai fo’i mi lomba ora ku m’a subi outo di Valery, mi guiadó e dia 
ei, pa regresá Oranjestad pa na biblioteka hasi evaluashon di e siman. 



Despues di kome un bon bami/nasi nos a sinta na mesa pa, bou di guia di 
Zestia Ponson i Astrid Britten di BNA evaluá e siman. Nan kier a haña sa di 
nos kon e siman a bai. 
Promé persona na turno tabata Mercé Doran. “Fantástiko!”, el a bisa. Tur 
reakshon tabata positivo. Ami tambe. Pero mi a ekspresá preokupashon pa 
e echo ku e konosementu di naturalesa serka e muchanan di Aruba (Boneiru 
no ta eksepshon) ta pober. 
Tabata un siman fruktífero. Manera m’a skirbi ariba, e muchanan a siña, 
nan maestro i maestranan a siña. I ami a siña! 


“Fantástiko!” 

Eli Deli Cafe B.V. 


ta buska 
2 banketbakker 
-Niveau: MBO, 40 ora pa siman 
-Idioma: spaño, ingles i papiamentu. 
-Min 3 aña di eksperensia, edat min 25 - max 35. 


pa mas info yama tel. 795 4709 


Caribbean Services General B.V. 
ta buska 
- 1 Especialista en marmol 
- 3 Metselaar 


Pa mas inf. tel. 717-9900 
Email: mmms847@hotmail.com 


KRALENDIJK 
- 
E 
di 30 edishon di Siman di 
Buki di Mucha na Boneiru 
ta tuma lugá for di 13 te ku 
18 di novèmber 2022 i Bi- 
blioteka Públiko Boneiru ta 
organisá esaki. E tema di e 
aña akí ta ‘Gi-ga-bèrdè’ i ta 
bai tokante naturalesa. Pa e 
Siman di Buki di Mucha tur 


mucha ta bon biní pa bishi- 
tá biblioteka pa lesa òf fi a 
buki relashoná ku e tema di 
e aña akí. E apertura festivo 
di Siman di Buki di Mucha 
ta tuma lugá riba djadu- 
mingu 13 di novèmber en- 
tre 16:00 or i 18:30 or riba 
e lugá di stashoná outo na 
Kaya Gramèl s/n i tur hen- 


de ta bon biní pa ta presente 
na e okashon akí. 
E aña akí den un forma 
festivo Biblioteka Públiko 
Boneiru ta selebrá Siman 
di Buki di Mucha ku tur 
skol básiko i klas 1 i 2 di 
Komunidat di Skol Bonei- 
ru (SGB) VMBO i Liseo. 
Durante e Siman di Buki 
di Mucha e énfasis ta riba 
‘sostenibilidat’. Por pensa 
akí riba por ehèmpel planta- 
mentu di bo propio kumin- 
da, resiklahe, ser konsien- 
te di medio ambiente etc. 
A invitá diferente orador 
ku ta bin konta algu tokante 
sostenibilidat. Durante e 
siman akí ta bai organisá 
vários aktividat tokante e 
tema akí na biblioteka i na 


nos skolnan. E meta ta pa 
duna nos muchanan mas 
konosementu tokante na- 
turalesa i sostenibilidat. 
Mediante e oradornan i e 
bunita oferta di buki ku ta 
bai tokante e tópiko aki, ta 
stimulá nos muchanan pa 
pensa tokante e tema akí. 
Nos muchanan ta e futuro 
di Boneiru i pa medio di 
inspirá nan pa biba na un 
manera mas sostenibel, 
nan tambe lo por duna un 
aporte na futuro sostenibel 
di nos isla. Siman di Buki 
di Mucha ta un tradishon 
anual i e aña akí lo ta e di 
30 edishon ku Biblioteka 
Públiko Boneiru ta orga- 
nisá. Biblioteka ta hasi es- 
aki pa promové abilidat pa 


lesa serka nos hóbennan. Pa 
medio di stimulá lesamentu, 
papia tokante buki i organisá 
diferente aktividat ku tin di 
haber ku idioma, por stimulá 
abilidat pa lesa serka mucha. 
Lesa i tambe lesa pa mucha 
tende ta hopi importante i ta 
forma e base den desaroyo 
di idioma i lesamentu serka 
mucha i e oportunidatnan 
ku nan ta haña na skol i den 
komunidat. Banda di esaki 
lesamentu no solamente ta 
sòru pa mucha pensa, pero 
ta siña nos muchanan tambe 
kon nan por komprondé otro 
hende mas mihó. Pa mas in- 
formashon tokante e Siman 
di Buki di Mucha i tokante 
biblioteka públiko por yama 
715 – 5344. 


KRALENDIJK- 
Ku 
nos isla ta kambia kada 
dia, esaki ta un echo. Apa- 
rentemente kambio ta in- 
evitabel, asta riba e área 
ku bo no ta ferwagt. Ántes 
kunukunan tabata karga 


nòmber basta amikal, po- 
sitivo i agradabel. Tabatin 
kunuku Dios ku nos, Tera 
Hundu, Roi di Juan, Men- 
torito, Flor di Kalipan, 
Rancho Kontur, pa nom- 
bra algun. Awendia nos 


hendenan a bira un tiki mas 
fuerte, manda mensahe kla 
i raspá. E potrèt ta ilustrá e 
mensahe na un kunuku. No 
ta laga niun klase di duda 
pa e deskonosí òf konosí ku 
tin mal intenshon. 


Mensahe kla i raspá 


E di 30 edishon: 
Apertura festivo Siman 
di Buki di Mucha 

Entrante 7 di novèmber empresanan por entrega kuenta anual i 
deklarashon di Opbrengstbelasting online tambe via MijnCN. 


Algun bentaha: 


• Por hasi entrega di tantu kuenta anual komo deklarashon di OPB 
for di aña di finansiero 2021. 


• Outorisashon individual pa kuenta anual i deklarashon. 


• Kuenta anual i deklarashonnan ta keda semper disponibel. 


Wak pa mas informashon riba www.mijncn.nl 


Entrega Opbrengstbelasting 
(OPB) via MijnCN 


KRALENDIJK—Bo- 
neiru tambe a nota presen- 
sia di e Giant African Snail. 


Un siudadano riba kuenta 
di Facebook `Durf te vra- 
gen Bonaire`, a tuma nota 


A detektá presensia di: 
Giant African Land Snail na Boneiru 


di presensia di Giant Afri- 
can Snail. Den un komber- 
sashon ku BONERIANO 
a hiba ku e siudadano, e 
ta splika ku ta basta di e 
slaknan aki el a tuma nota 
di dje.“ Mi tabata di bishita 
na un kas den Kaya Rubi. 
Na kaminda pa e kas mi a 
nota e slak na vários mura- 
ya di kas. Kaminda mi a bai 
di bishita tambe mi a nota 
nan”, e siudadano ta relatá. 
Na Kòrsou entre tantu a 
kalifi ká e animal komo un 
plaga. Ministerio di Salu- 
bridat Públiko Kòrsou a 
lansa un poster pa siuda- 
dano nan notifi ká ora topa 
ku e slak. Banda di e slak, 
Kòrsou tin tambe un plaga 
di sapu ku ta eskalando. 
Notabel ta ku despues 


riba e mesun kuenta di 
Facebook, un persona ta 
splika ku no mester drenta 
pániko. E ta splika ku e slak 
no ta venenoso pero sí ta 
transmití malesa. “Na Gha- 
na no ta preokupá masha 
ku e animal. Alkontrario, 
ta hasi negoshi ku nan. Ta 
bende nan komo bestia di 
kas. Mas grandi mas sèn.” 
Aparentemente 
esaki 
ta 
e kaso tambe na Hulanda 
unda ta tene e bestianan aki 
den terario komo bestia di 
kas. 
Un otro persona a indiká 
ku e tabatin e animal komo 
bestia di kas na Hulanda.” 
Mi tabatin nan den un 
aquarium grandi. Bou di 


niun sirkunstansia no mes- 
ter laga nan liber den natu- 
ralesa. Nan ta destruí tur kos 
i spesialmente plantashon.” 
BONERIANO a profundisá 
un poko riba e tópiko i mes- 
ter bisa ku e ta di preoku- 
pashon. Nos a tuma nota 
ku e slak por pone maso- 
ménos 300 webu pa luna. 
Esaki ta paresido na un bala 
blanku chikitu. E no mester 
di pareha pa multipliká su 
mes tampoko. Nan por bira 
sigur te ku 30 centimeter 
grandi. Pa loke ta kachó, 
tene esaki mas leu posibel 
for di e slak, mirando ku e 
por kousa infekshon di bi- 
chi di pulmon. Na su turno 
esaki por kousa tosamentu 
i problema respiratorio pa e 
kachó. 
Algun persona a duna 
konseho manera entre otro 
di tira salu riba nan. Otro 
a bisa di a uza kloròks òf 
awa kayente pa deshasí di e 
animal. Tin a hasi chansa i 
bisa ku por bendé komo de- 
likadesa manera lionfi sh òf 
kushina e slak komo plato 
di dia. 
Echo ta sí ku mester 
aktua promé ku Boneiru 
tambe hañ’e ku un situ- 
ashon manera Kòrsou. BO- 
NERIANO ta keda vigilá 
e situashon i ta bai aserká 
gobièrnu riba e partikulari- 
dat aki, mirando ku ainda 
no a informá pueblo. 

KRALENDIJK-- Ruby 
Pouchet a bai ku e premio 
máksimo den e konkurso 
Miss Beach Beauty. E ak- 
tividat aki organisá pa 
Miss Bonaire Organization, 
a tuma lugá na Marriott Ho- 


tel, despues ku siman pasá 
tabatin hopi áwaseru a kai. 
A posponé, i e wikènt aki 
tabata mes un situashon. 
Áwaseru a kai riba e dia i 
pa seguridat ku e aktividat 
ta kontinuá, a buska otro si- 


tio ku no ta Sorobon Beach. 
Ambiente tabata bon i 3 
partisipante a subi esenario 
4 biaha durante e anochi, pa 
nan presentá. Tambe tabatin 
diferente show mei mei di 
esnan ku a kompetí. Nòm- 
ber di e partisipantenan ta- 
bata: Miss Nikiboko 
Michell Andrea Emeren- 
ciana, Miss Playa Pariba 
Ruby Pouchet i Miss 
Antriol Caroline Porras. 
Tur a duna un tremendo 
presentashon. 
E evento fi nal di Miss 
Bonaire, ta bira unu full 
VIP gala, i ta tuma lugá 
dia 3 di desèmber den sala 
di Courtyard Marriott Bo- 
naire. 


Ruby Pouchet Miss 
Beach Beauty 

Scratch 
& Score! 
wega online 


Yena e kódigo 
riba funmiles.net 
pa gana premio. 


Edishon Kopa 
Mundial 


Kolektá 
tur 4 i skor! 


Tempu pa partisipá i gana: kumpra na un 
Fun Partner i risibi karchinan di Fun Quartets! 
Kolektá 4 serie i bai p’e premio grandi. 


• Un Suzuki Swift di AutoCity 


Bishitá funmiles.net pa tur info, regla di kampaña, 
i premionan. Kampaña ta bálido te 12 di yanüari, 2023. 


...i hopi 
premio 
mas! 


KRALENDIJK—E ko- 
nosido Tio Tony, siudadano 
di Bario Nikiboko, tur aña 
ta dòrna mashá ku lus, den 
ambiente di dianan di fi esta 
di Pasku di Nasementu. 
El a krea entre otro un 
pos, den e stail, òf manera 
hendenan di ántes, tabata 
hasi esaki. Un grupo di 
buriku a aserká loke Tio 


Tony a traha, ku tur proba- 
bilidat pa nan bebe awa. 
No sa sí ta trata di buriku 
bieu, ku a eksperensiá den 
pasado, bebementu di awa 
na e tipo di pos aki. Paso- 
bra e bestianan a aserká e 
pos ku masha seguridat, ku 
tin algu pa nan. Nan a keda 
wak e pos ku masha aten- 
shon, kisas si nan por a pa- 


pia nan lo a bisa: “ Esta un 
bunita arte, di Tio Tony, pa 
e dianan di fi esta, rekordá 
nasementu di Niño Hesus 
binidero.” 
No lubidá, ku den tem- 
porada di Hesus na mundu, 
buriku a hunga un ròl masha 
importante. Tantu despues 
di nasementu i tempu He- 
sus a bira adulto. 


KRALENDIJK- Ha- 
bitantenan di Rincon su 
sentimentu i opinion to- 
kante e drèmpel dilanti 
pòstkantor ta dividí. Al- 
gun habitante di e bario, 
ta kuestioná ku a pon’e 
drèmpel hustamente na 
sitio aki. Segun nan, e ta 
mas un estorbo pa tráfi ko 
ku kualke solushon. Otro- 
nan ta aploudí e inisiativa 
aki. “Hopi bia e trùknan ku 


ta transportá kombustibel 
tabata kore hopi duru riba 
e kaminda ‘ki, awor esaki 
no ta posibel mas”, un siu- 
dadano ta bisa BONERIA- 
NO. Tambe tabata sosedé 
ku hóbennan tabata pone 
‘fever’ hustamente n’e si- 
tio aki. Ta opvio ku awor 
e drèmpel ta impedí esaki. 
Riba e fotonan por mira e 
drèmpel konserní. 


Sentimentu miksto 
pa drèmpel 
Buriku na pos di Tio Tony 

Awèl sí, ami ke sa na unda siman 
di Monchi ku Tonchi a keda!! 
Tonchi, siman di buki i siman 
kontra abuzu di mucha, tur 
ta bai kuminsá. 


Guia di 
Hortikultura 


Servisio di Agrikultura, Krio i Peska (Dienst LVV) 
i Soltuna 2005 


Orígen i karakterístikanan general 
E ta originá na e partinan tropikal di Af- 
rika. E ta sensitivo pa awa di irigashon ku 
muchu salu 


Variedatnan ku ta duna bon 
resultado na Kòrsou 
* Bettergro Blackeye pea : E tin re- 
sistensha kontra nematodo 
* #83-060 Cowpea 
* Zippercream 


Tin vários variedat lokal (landras): 
* Bonchi habon: Simia tin kolo shini- 
shi-püs, e ta pari trempan, ta wanta hopi 
sekura, e rankanan ta rama i e ta pari bon. 
* Sloke: Simia krèm ku mancha maron, 
ta pari tempran, ta wanta sekura bon. E 
ta pari bon, pero ménos ku bonchi habon 
* Yangadó: simia kòrá den baliña lila- 
hel, e no ta wanta sekura bon. E ta pari 


ménos ku bonchi sloke 
* Bonchi kòrá: Simia kòrá den baliña 
lila, ta rama poko, baliñanan ta grandi, e 
no ta wanta sekura bon i e no ta pari hopi 
* Lisimbein: Simia hel den baliña lila, 
ta rama poko, baliña grandi, no ta wanta 
sekura bon, no ta pari hopi. 


Siklo di kultivo i irigashon 
E por krese sin irigashon. Planta fi n di 
sèptèmber, kuminsamentu di òktober. Por 
kosechá bonchi bèrdè fi n di novèmber i 
bonchi seku kuminsamentu di desèmber. 
E fi n di kosecha ta na fi n di yobida. Ku iri- 
gashon por produsí durante enter aña. 


Mantenshon di e kultivo, kosecha i 
produkshon 
Hopi biaha sa plant’é den kombinashon 
ku maishi chikí of pinda. Por alkansá un 
produkshon di 0,85 Kg pa m2 pa kada 
siklo di kultivo. 


Malesa i plaga 
*Lagadishi, yuana i konènchi gusta 
kom’é. P’e motibu ei ta bal la pena prote- 
há bo mata-nan ku un rant ku ta opstaku- 
lisá trafi kashon di lagadishi riba e tereno. 
Bonchi (di) kunuku i bonchi largu ta sensi- 
tivo pa minadó, whiteﬂ y, pis-pis, dalakochi 
chiki bèrdè (Empoasca) i mildau 
* Minadó (Lyriomiza sativae): den e bla- 
chi tin tùnel ku un bichi di muskita di mas o 
ménos 1 mm di grandura, ku tin koló hel, 
ta bora. E tùnel ta kore manera un strepi 


Bonchi kunuku 
(Vigna unguiculata) 


Famia: LEGUMINOSAE 
Sinónimo (otro nòmber) 
Cowpea, Southern pea, Blackeye pea 


blanku yen di kurva den e blachi, nan ta 
kuminsá smal i ta bira mas i mas hanchu. 
E insektisida mas apropiá ta Dipterex, 
un produkto kímiko spesial kontra e famia 
di insekto akí. Por kombatié tambe ku Cy- 
gon, Perfecthion òf Systemin òf Vydate L. 
Tambe por kombatié ku un di e siguiente 
insektisidanan: Lannate, Dipterex, Perme- 
thrin, Decis. 
* Pis-pis: spùit ku sea Lannate, Actellic 
òf Carbaryl 
* Mildau: spùit ku sea Nimrod òf Dino- 
cap * White ﬂ y: spùit Admire, Cygon, Ap- 
plaud òf Ufonac 

Awe nos a yega na final di 
e serie largu di djadumingunan 
despues di Pentekòster, ku ta 
forma e “tempu durante aña”. 
Djadumingu awor nos lo sele- 
brá fiesta de Kristu Rei i sigu- 
iente djadumingu nos lo 
kuminsá un aña eklesiástiko 
nobo ku tempu di Atvènt. A 
anunsiá e selebrashonnan akí 
adelantá p’asina nos kom- 
prendé mihó ku awe nos a 
yega na un final i ku pa e moti- 
bu akí e evangelio ta papia ku 
nos di fin di mundu. 
Kanando den kayanan di 
nos siudat, nos ta mira hopi 
biaha teksto riba outo, bòrchi 
den algun misa i asta notabel 
bòrdá riba rant di trahe ku e 
inskripshon akí: Kristu ta bini 
pronto! Hopi predikadó ta 
urgí pa kombershon, na kam- 
bio di bida mesora, aworakí 
mes, pasobra nan ta komben- 
sí di ku Kristu por yega un ora 
pa otro. Ku Hesus lo bolbe na 
fin di tempu ta un realidat ku 
no por nenga testiguá den e 
Palabra di Dios hopi biaha. 
Kristu a bini un bia riba na tera 
den humildat i silensio, pero un 
dia E lo bolbe den gloria i ku 
mahestuasidat pa husga tur 
nashon. Kristu ta papia di e 
huisio final i San Mateo a 
transmití su palabranan na nos 
den kapítulo bintisinku di su 
evangelio ora e ta bisa nos ku 
e Yu di Hende lo bin den su 
gloria rondoná di tur su An- 
gelnan. Tambe ta bèrdat ku 
ningun hende sa ni e dia ni e 
ora riba kua tur esaki lo sos- 
odé. Ta p’esei ta kumbiní nos 
pa skucha loke Apóstol Pablo 
ta bisa den e fragmento di kaya 
na e kristiannan di Tesalónika, 


DI TRINTITRES DJADUMINGU SIKLO C 


Promé Lektura 
: Malakias 4, 1-2 
Salmo 
: Salmo 98, 5-9 
Di dos Lektura 
: 2Tesalonika 3, 7-12 
Evangelio 
: Lukas 21, 5-19 


pasobra su konsehonan tin 
mes balides e tempu ei ku awe. 
Ningun hende ta ignorá ku 
tin hopi hende hóben, ku bon 
salú, yen di talento, ku no ke 
traha i ta preferá un bida di in- 
aktividat, ku manera e refran 
popular ta bisa, ta “e mama di 
tur bisio”.Ta eksistí den pais un 
sistema di yudansa públiko ku 
su finalidat ta bon, pasobra e 
ta solushoná problemanan 
ekonómiko ku ta spanta hende 
i ta krea tenshon den famia. 
Pero tambe nos sa ku e siste- 
ma di yudansa sosial aki a sir- 
bi pa hopi abusu i a fomentá 
den nos pueblo hispano dos 
kos malu, esun di promé, duna 
forsa i animá flohera i e di dos 
ta stimulá froude. 
Ta importante ku nos komo 
kristian tin un konsepto kla 
relashoná ku obligashon di tra- 
bou i pa esaki nada mihó ku 
rekurí awe na e siñansanan di 
San Pablo. Ora Pablo a bai 
bishita e kristiannan di Te- 
salónika, e no tabata ke biba 
riba lomba di ningun hende i 
nunka el a pidi pan ku el a 
kome. Durante di dia el a 
prediká, duna siñansa i na mes 
tempu traha mashá duru ku su 
mannan, t’e anochi, ku e meta 
pa no ta karga pa ningun 
hende. Sinembargo, e tabata 
duna nan e derechi di biba di 
su predikashon, pasobra den 
realidat e tabata dunando un 
sirbishi na e komunidat kristian 
i manera Kristu a bisa, e obre- 
ro, asta e misionero, ta digno 
di su salario. Ta p’esei Pablo 
tabatin outoridat, pasobra e 
tabata garantisá pa medio di e 
ehèmpel di imponé e regla aki: 
esun ku no ke traha no ta 


kome. No opstante e konseho 
akí algun kristian ta biba den 
flohera i sin hasi nada henter 
dia, ta klaro ku nan ta mete nan 
mes den tur kos di kua ta surgi 
diskushon i pelea. 
Pablo ta konkluí 
su súplika bisan- 
do: “Nos ta roga 
boso, pa medio di 
Kristu Hesus nos 
Señor, pa boso 
traha trankil pa 
gana boso nesesi- 
dat di bida”. Esa- 
ki ta un konseho 
mashá hustu i pru- 
dente i su kumpli- 
mentu ta fuente di 
pas i alegria. 
Pan ku hende 
gana di forma 
honrado ta smak 
mihó ku esun ku 
ta kome sin a hasi nada pa 
meresé esaki. Trabou ta hasi 
nos grandi pasobra e laga nos 
sinti nos mes hende útil ku ta 
kontribuyendo pa konstruí e 
mundu den kua nos ta biba. 
Ora Dios a krea hende el a 
pone den e paraiso di manera 
ku e lo kultiv’é. Trabou, e ora 
ei, ta promé ku piká i nos no 
mester mir’é komo un kastigu, 
maske tin biaha e ta duru, ta 
kansa nos i prinsipalmente 
desepshonante ora nan ta paga 
nos un salario inhustu. Trabou 
físiko òf intelektual ta nesesa- 
rio pa desaroyo di tur nos 
fakultatnan ku di otro manera 
lo keda improduktivo i lo pri- 
va e sosiedat di un aporte 
mashá balioso. Awe nos mester 
saminá nos estilo di bida i, si 
realmente nos ta hibando un 
eksistensia di flohera, pa no 
sera nos orea pa e konseho sabí 
di San Pablo: ku kada un ta tra- 
ha na pas pa gana su pan. 
E evangelio di awe ta papia 
ku nos di destrukshon di e 
tèmpel di Herusalèm, echo ku 
Kristu a anunsiá i ku tabatin su 
trágiko kumplimentu den aña 
setenta ora e trupanan di Tito 
a destruí e magnífiko obra ku 
rei Salomón a traha. E refer- 
ensia konkreto akí a duna 
okashon na Kristu pa mens- 
honá otro gran final, ku lo sos- 
odé ora e mundu akí terminá i 
Señor ta bolbe bini pa husga 
tur nashon i pa funda e reino 
definitivo di Dios. Pero promé 
mester sosodé vários akontes- 
imentu trágiko. 
Kristu ta atvertí nos kontra 
di profetanan falsu ku lo pre- 
sentá nan mes komo si fuera 
nan ta e Mesias i kontra esnan 


Aseptashon i kambio 
Pedro Miguel Lamet sj 


Hopi biaha mi a puntra mi mes riba kua ta e kaminda 
berdadero: si ta aseptashon òf kambio. 


ASEPTASHON ta no duna un gòlpi kontra e angua, e ta 
biba den e awor, libra bo mes di e ego semper insatisfecho, 
en kontra di loke bo tin den e momento akí, konektá na un 
mente ku ta stroba bo sintonisá ku lo profundo. 


KAMBIO ta kompromiso, rebeldia i lucha pa modifiká 
strukturanan inhustu, transformashon di e mundu akí i awor, 
fe den un futuro mihó. 


Nan ta bisa ku aseptashon ta mas kontemplativo i kambio ta 
mas aktivo. Unda bai? 


Sin embargo e posturanan akí no ta asina distinto. Mediante 
aseptashon lo bo traha un buraku, atraves di e awor, den 
loke bo ta realmente, un espasio ta habri pa bo, bo ta desku- 
brí bo identidat profundo, bo ta sintonisá ku un tereno han- 
chu ku ta loke bo ta realmente, e Ser. Esaki ya ta kambiando 
mundu, kontribuyendo na ekspanshon di un ami ta, distinto 
di e ego ridíkulo ku ta sklavisá nos. 


Mediante kambio mi ta sali tambe di mira e lombrishi, di 
skucha e rasonamentu molestioso di e ego ku ta papia ketu 
ketu den mi interior pensamentunan negativo, i mi ta ekspan- 
dé te na otronan. Si e akshon no ta kombertié den un droga, 
un píldora pa drumi; pero si parti di un impulso di amor, mi ta 
habri mi mes i mi ta realisá. 


Di moda ku aseptashon ta un kambio i kambio un moda di 
aseptashon di e ser den kontinuo evolushon, ku tin un sustra- 
to ku no ta kambia. 


Hende ta pensa ku felisidat ta dependé di loke ta sosodé 
pafó. Pero universo ta mashá instabil, e ta kambia konstante- 
mente. Plenitut no ta den e forma sino den loke tin tras di dje, 
lo profundo. Si mi ta den lo profundo, sin embargo, mi ta 
kambiando e formanan. Marta i Maria tur dos ta nesesario, 
pero “Maria a skohe e mihó parti”. 


ku ta anunsiá ku e tempu ta 
serka. Ta nesesario pa ripití 
kontra esnan ku ta malinter- 
pretá Beibel i ta kreá temor 
innesesario den hende, di ku 
Dios no a revelá fecha di e di 
dos binida di Kristu na tera. 
Importante ta pa nos tur ta 
semper prepará pa binimentu 
bèk di Señor. Kristu ta bisa 
ku lo tin guera i revolushon, 
temblor pisá, plaga i hamber; 
lo mira kosnan horibel i señal- 
nan grandi na shelu. Tur esaki 
ta sosodiendo den nos dian- 
an. Ademas Kristu a pronos- 
tiká na su disípulonan ku nan 
lo ser detené, nan lo ser pèr- 
sigui, i lo pone nan prezu,i tur 
esaki lo sosodé p’asina ku nan 
por duna testimonio di Kris- 
tu. Pero lo no ta nesesario 
prepará e defensa, pasobra 
Dios mes lo duna su amigunan 
un elokuensha ku ningun 
hende lo por resistí. Kristu a 


pronostiká ku asta e propio 
mayornan, rumannan i ami- 
gunan lo entregá boso, i tam- 
be nan lo mata algun di boso. 
Pero e serie di kalamidatnan 
akí, ku en bèrdat ta lanta 
miedu, ta konkluí ku un 
promesa di siguridat i protek- 
shon: “Ma niun drachi di boso 
kabei lo no haña ningun daño” 
sin pèrmit di Dios. Kristu ta pidi 
konstansia na su disípulonan pa 
salba nan alma, no pa e bida 
presente, pero si pa esun eter- 
no. 
Rumannan, sigui Kristu no 
ta fásil. Opta pa Señor ta un 
riesgo grandi. Skohe e kamin- 
da di Hesus ta aseptá e krus. 
Dios no ta primintí nos un bida 
fásil, sino tur lo kontrali. Laga 
nos biba semper prepará pa 
risibí bishita di Señor, pasobra 
nos no sa ni e dia ni e ora riba 
kua Kristu lo yama na nos por- 
ta pa laga nos partisipá den e 
goso eterno. 

HULANDA – Un trein 
e dal kontra outo djabièrnè 
mainta riba e kaminda Prin- 
senbeek na Breda. E shofùr 
por a sali nèt na tempu i nin- 
gun hende a resultá heridá. 
E hòmber ke a krusa ku 


su outo ku un treiler pegá 
su tras, pero a tuma un bògt 
muchu chikitu, segun Om- 
roep Brabander, dor di kua 
e treiler a pega pegá tras di 
un bòrchi. 
Dor di esaki a outo a bin 


keda pegá riba e kaminda 
i e trein a dal fuertemente 
kontra dje. E outo a keda 
kompletamente destruí. 
Den e trein tabatin 120 
hende. A evakuá nan ku 
otro trein. 


HULANDA – Gabi- 
nete ta manda solamente 
un representante Qatar pa 
e wega di e ekipo nashonal 
di futbòl di Kopa Mundial. 
Minister Hellen di deporte 
lo ta presente djamars 29 di 
novèmber durante e wega 
di e selekshon hulandes 
kontra Qatar. Qatar ofisial- 
mente a invitá Hulanda pa e 
wega akí. 
Helder, na nòmber di 
gobièrnu, durante Kopa 
Mundial ke dediká aten- 
shon na derecho humano i e 
situashon di migrantenan di 
labor. “Nos ta bai wak kiko 


den práktika ta alkansabel 
momentu ku mi tei.’ 
Míles di imigrante di la- 
bor a traha e último añanan 
bou di sirkunstansianan 
deplorabel na e stadionnan 
i otro edifisionan di Kopa 
Mundial, kaminda te asta 
morto a kai. Gabinete ta 
sostené e petishon di FIFA 
pa yena e fondo di daño pa 
e trahadónan i nan famia ku 
440 mion euro. 
E embahador hulandes 
na Qatar a prepará e bishita 
di Helder. E énfasis ta ku e 
por papia ku outoridatnan 
di Qatar i e organisashon 


internashonal di labor, ILO. 
Pero 
tambe 
Helder, 
kende ta fanátiko di futbòl 
kende a yega di hunga pa e 
promé selekshon di dama, 
lo tuma tempu pa kurashá e 
selekshon hulandes. “Sem- 
per mi ta fanátiko entusi- 
asmá di Oranje i ta deseá ku 
e hòmbernan por hasi bon. 
Sí e selekshon klasifiká 
pa e fase final, e ora ei 
Gabinete lo disidí di nobo 
tokante un remplasante. E 
opshon ta pa Promé Minis- 
ter Rutte, òf Rei Willem- 
Alexander bai, esaki ta 
habrí ainda. 


HULANDA – Un beibi 
den un stul di beibi djára- 
son a resultá den roi na 
Sportlaan den Den Haag. 
Dos persona alerta ku ta- 
bata pasado a mira esaki 
sosodé i a yuda saka e 
mama ku a bula tras di e 
yu i e yu. 


E insidente a tuma 
lugá banda di mèrdia den 
Vogelwijk. E mama huntu 
ku su yunan tabata duna- 
ndo patu kuminda, segun 
bosero di Polis. Probable- 
mente bientu lo a supla e 
stul di beibi i el a bai re- 
sultá den awa. 


Trein ta dal 
kontra outo 


Beibi ta resultá 
den roi 


Por lo pronto minister 
so na Qatar 

ORANJESTAD -- Dia- 
ranson Minister di Cultura 
Xiomara Maduro, a ricibi 
un copia di e buki ‘Bebe 
Bira Bon’ for di e escritora 
Denise de Jongh-Rekwest. 
Esaki en conexion cu Festi- 
val di Buki pa Mucha 2022 
cu ta ser celebra e siman 
aki. E tema cu a ser esco- 
gi pa e siman aki ta ‘Biba 
Natura-Lesa’ cual tin como 
meta pa stimula muchanan 
pa bay den naturalesa y lesa 
bukinan relata na esaki. 
E buki ‘Bebe Bira Bon’ 
ta un buki cu ta siña nos 
muchanan di nos cultura 
di remedi tera y ta laganan 
cera conoci cu nos yer- 
banan, algo cu hopi di nos 
grandinan conoce y cual sa- 
biduria a bin ta pasa di gen- 


eracion pa generacion. ‘Por 
ehempel, den mi cura di cas 
mi tin e mata di torongil, un 
mata cu mi sa usa pa traha 
te pa mi bebe ora cu mi tin 
griep. Di chikito mi a siña 
mi yiu di e yerba aki y awor 
cu e ta un ‘teenager’, e mes 
ta bay pafo di cas pa kita al- 
gun blachi di e mata pone 
den awa cayente pa e traha 
te di dje’, Minister Maduro 
a comparti durante e mainta 
aki. 
Durante e bishita di De- 
nise, Minister Maduro a ex- 
presa su gratitud pa a ricibi 
e buki y ta desea Denise tur 
clase di exito den futuro y 
ta keda en espera di mas 
buki di dje cu no solamente 
ta siña muchanan di nos 
cultura, pero tambe ta stim- 
ulanan pa lesa y aprecia nos 
idioma Papiamento. 


ORANJESTAD -- Awe 
ta Dia Internacional di 
Comptabilidad. Relaciona 
cu e fecha special aki, De- 
partamento di Finansa y 
Centrale Accountants Di- 
enst a organisa un evento 
special dedica na esaki. Na 
e ocasion aki Minister di 
Finansa Xiomara Maduro 
tabata invitado y e manda- 
tario a traha tempo, apesar 
cu ta siman cu ta tratando 
Presupuesto 2023, pa e por 
ta presente na e evento y pa 
dirigi palabra na tur e traha- 
dornan di Departamento di 
Finansa y Centrale Accoun- 


tants Dienst. 
Pa e mandatario tabata 
un sumo placer di por di- 
rigi su mes na ocasion di e 
prome celebracion na Aru- 
ba di e Dia Internacional di 
Comptabilidad (Internacio- 
nal Accounting Day). 
Riba e historia di e fe- 
cha aki e mandatario a 
menciona cu e director di 
Departamento di Finansa 
sr. Derrick Werleman, cu 
tin un amor pa tur cosnan 
historico, lo elabora riba 
esaki proximamente den e 
programa di awe. Minister 
Maduro a pone enfasis riba 


e importancia di e trabao cu 
e empleadonan di Depar- 
tamento di Finansa y Cen- 
trale Accountants Dients ta 
desplega pa e comunidad di 
Aruba en general y pa Go- 
bierno di Aruba specifi ca- 
mente. 
Comptabilidad 
kier 
meen duna cuenta. Duna 
cuenta encuanto gasto- y 
entradanan na nos comu- 
nidad. Pa por haci esaki ta 
rekeri un administracion 
adecuado di tur transac- 
cionnan fi nanciero haci. 
Akinan ta caminda e em- 
pleadonan tin un papel 
importante den esaki. For 
di e presupuesto, e ad- 
ministracion 
fi nanciero, 
fi nanciamento, cuentanan 
cada kwartal y cada aña y 
e control y auditoria riba e 
cuentanan aki, ta caminda 
Directie Financiën y Cen- 
trale Accountantsdienst ta 
e entidadnan crucial. Cu e 
posibilidad pa duna cuen- 
tanan adecuado ta bin e 


posibilidad di hiba maneho 
adecuado cu por yuda hiba 
nos dushi pida baranca di- 
lanti. 
Minister Maduro a trece 
dilanti na e personal di De- 
partamento di Finansa y 
Centrale Accountants Di- 
enst, cu nan trabao ta forma 
parti grandi di e proceso di 
desaroyo di nos pais. Nos 
pais poco poco ta saliendo 
di un crisis grandi cu a af- 
ecta henter mundo y nan 
trabaonan lo bay ta parti di 
esaki tambe. E minister a 
informa na esnan presente 
cu despues cu e termina 
su discurso, e Directornan 
mes, Sr. Werleman y Sr. 


Pang lo bay duna un spli- 
cacion encuanto kico ta 
den tapara pa e periodo cu 
ta sigui y tur e desafi onan 
nos dilanti. Desafi onan cu 
e minister ta sigur cu e per- 
sonal di ambos instituto, 
manera semper, lo sabi di 
enfrenta cu e mes un dedi- 
cacion y humor di semper. 
E mandatario a termina 
su discurso gradiciendo di 
curason e personal di am- 
bos instancia pa e traba- 
onan di tur dia na bienestar 
di nos Pais y di Gobierno di 
Aruba y a desea nan hopi 
goso y alegria riba e dia di 
celebracion aki. Disfruta di 
boso dia special. 


Prome celebracion Dia Internacional 
di Comptabilidad 


Minister Xiomara Maduro a 
ricibi e buki ‘Bebe Bira Bon’ 

ORANJESTAD -- Re- 
cientemente un grupo di 
empleadonan di sector pri- 
va, a sigui e curso “Super- 
vision Profesional Avansa” 
presenta pa B&P/ Interface 
Train[1]ing. E obhetivo di 
e curso intensivo aki tabata 


pa adkiri conocemento im- 
portante di supervision y pa 
ricibi e hermentnan nece- 
sario con pa supervisa na 
trabao. 
E duracion di e curso aki 
tabata di 6 biaha un biaha 
pa siman. E cursistanan a 


siña con pa fortalece e efec- 
tividad di supervision pa 
asina crea un team coopera- 
tivo cu ta produci na trabao. 
Topico nan cu a wordo 
presenta durante e curso aki 
ta : Comunicacion Efecti- 
vo, Instrui y duna encargo, 


Coaching di personal, duna 
Guia efectivo y motiva bo 
personal, resolve conflicto 
y negociacion efectivo, con 
pa soluciona problema, con 
pa tuma decision efectivo y 
ponemento di meta. 
E curso tabata intensivo 


y practico na manera cu ora 
e cursista yega su trabou 
e por aplica loke el a siña 
mes ora. 
E curso a wordo pre- 
senta pa Sra. Drs. Cynthia 
Smith, facilitado certifica 
den servicio di B&P/ In- 
terface Aruba. Esnan cu a 
gradua ta: Minerva Hayes, 
Dominico Leonardo, Alva- 
ro Paramo, Hyacinth Gay- 
le, Sorayma Britten, Jenni- 
fer Roga, Mildred Tromp, 
Rudolph Haseth, Lisandro 
Gil, Christopher Oduber, 
Joshua Corona, Kathleen 
Kelly, Clarette Quandus 
(no ta riba e foto), Angelo 
Koolman y Gregorio Mil- 
ton. Un palabra di felicita- 
cion ta bay na tur e gradua- 
donan. 


ORANJESTAD - E si- 
man aki Gobierno di Aruba 
a inicia cu tratamento di 
presupuesto den parlamen- 
to. Tin dos presupuesto pa 
trata esta: (1)presupuesto 
di aña 2023 cu a wordo en- 
trega dia 1 di september na 
Parlamento y cu pa ley e 
mester ta cla rond di 15 di 
december. Esaki ta e prome 
aña cu a entrege na tempo 
despues di hopi aña, y e ta 
e prome aña cu ta mustra 
cu Aruba ta bay tin su pre- 
supuesto na tempo aproba 
pa Parlamento. (2) Ademas 
mester trata e cambio di 
presupuesto 2022 cu tambe 
mester bay Parlamento ai- 
nda y lo wordo trata den 
curso di otro siman. 
Desde dialuna diferente 
Minister a pasa Parlamento 
pa trata e presupuesto yD- 
iabierna ta toca turno di 
Minister di Finansa Xioma- 
ra Maduro y Prome Minis- 
ter Wever - Croes. Premier 
Wever - Croes a expresa 
cu e presupuesto 2023 ta 


un bon prespuesto pa dife- 
rente motibo. Aruba ta den 
recuperacion y ta saliendo 
for di e gara di e pandemia. 
Economia a cuminsa desar- 
oya mihor, turismo ta bay- 
endo hopi bon y entrada di 
gobierno tambe a cuminsa 
aumenta. Esey ta pone cu ta 
bay logra e palabracionnan 
cu a haci cu Hulanda pa 
2023, cual lo conduci cu 
e aña ey lo ta hopi mas 
trankil compara cu 2022. 
A delibera cu Hulanda riba 
esaki y nan ta satisfecho di 
mira esaki, pues awo por 
sigui delibera riba otro te- 
manan cu tin pendiente cu 
Hulanda. 
Prome Minister Wever 
- Croes ta invita henter co- 
munidad pa sigui e reunion- 
nan den Parlamento. Ta 
lamentabel cu oposicion no 
ta den sala y cu nan a scoge 
pa no ta den e tratamento 
di presupesto. E ta un mal 
ehempel pa tur trahado cu 
ta bay traha pa gana nan 
pan di cada dia, mientras 


cu tin un grupo di Parla- 
mentario cu ta lanta y dicidi 
cu nan no kier traha y no ta 
bay traha. Oposicion ta uza 
e argumento cu nan a man- 
da un carta dia 5 di septem- 
ber pidiendo Gobierno pa 
‘trek in’ e presupuesto, cual 
segun nan no ta consitucio- 
nal. Gobierno di Aruba na 
su turno a laga diferente 
experto wak e carta aki y 
a formula e contesa di e 
carta pa splica partido AVP, 
MAS y Accion 21, cu nan 
ponencianan no ta corec- 
to. Prome Minister a sigui 
splica cu oposicion a bin cu 
dos ponencia, cual ta cu ora 
cu haci cambio den presu- 
puesto bo mester bolbe bay 
Raad van Advies (RvA )cu 
ne, cual ta berdad ora cu 
haci cambio den gastonan, 
pero no den entradanan. E 
cambio den entrada cu a 
tuma luga ta encera deci- 
sion di Gobierno pa no bin 
mas cu e BTW entrante 
prome di januari 2023, pero 
pa aumenta BBO cu 1%. A 


tuma e decision aki paso e 
efecto di inflacion di BTW 
lo tabata bay ta mucho hal- 
to. Gremio comercial a pro- 
pone pa Gobierno pospone 
introduccion di BTW y 
pueblo di Aruba a pidi pa 
evita mas inflacion y esey 
ta loke cu a haci. 
Nan otro argumento ta- 
bata cu, paso a haci e cam- 
bio di BTW pa BBO, tincu 
bay bek cerca CFT pa con- 
seho. Y akinan ta mira cu 
nan no ta lesa nan leynan y 
documentonan paso e ley ta 
stipula cu bo mester man- 
da bo presupuesto pa CFT 
despues 
cu 
Parlamento 
caba di aprobe y no prome. 
Bo por hacie prome, cual 
colega Minister Maduro a 
haci, pero no mester. Pues 
no por bisa cu si no bolbe 
mande e ta inconstitucio- 
nal. Ademas, pa loke ta e 
cambio di BTW pa BBO 
ta un cambio di ley cu RvA 
ta trahando riba dje, Prome 
Minister a agrega. 
L a m e n t a b l e m e n t e 


despues cu oposicion a 
ricibi e contesta di e ex- 
pertonan, nan a keda keto 
pa mas cu dos luna, pero 
aworaki a bin cu e excusa 
aki pa no presenta na Parla- 
mento, cual ta lamenta pro- 
fundamente. Ta compronde 
cu nan ta mas preocupa cu 
tratamento di caso Avestruz 
aworakinan como cu ta 
trata di nan colega cu nan a 
brasa y protege tur e tempo 
aki. 
Concluyendo 
Prome 
Minister Wever - Croes a 
expresa cu ta lamenta e es- 
cogencianan di oposicion 
pero ta consciente cu si 
laga den man di oposicion 
pa tuma decision pa pais 
Aruba, e pais no ta bay di- 
lanti. Nan a demostra esaki 
ora cu nan tabata den gobi- 
erno y awo tambe den Par- 
lamento. ‘Nos tin un meta, 
crea progreso y bienestar 
pa cada ciudadano di nos 
pais, y pesey e presupuesto 
aki ta e prome paso pa logra 
esaki.’ 


Premier Evelyn Wever - Croes: 
Meta ta pa crea progreso i bienestar pa 
cada ciudadano 


Graduado kurso “Supervision Profesional Avansa” 


20 
Djaluna 14 novèmber 2022 
20 
ARUBA 
STATIA/SABA/ST. MAARTEN 


SABA – Un delegashon 
chikitu Union Europeo ta- 
bata na Saba djárason 9 
di novèmber pa reuní ku 
outoridatnan i bishitá e pro- 
yektonan finansiá ku fondo 
di Union Europeo, partiku- 
larmente e proyektonan di 
energia duradero. E bishi- 
ta a sirbi tambe komo un 
bishita di kortesia pa intro- 
dusí e hefe di koperashon di 
Union Europeo na Guyana, 
pa Sürnam i ku responsabi- 
lidat pa Aruba, Boneiru, 
Kòrsou, Saba, Saint Bar- 
thelemy, St. Eustatius i St. 
Maarten, Joan Nadal Sas- 
tre. 
Diputado Rolando Wil- 


son, a risibí Sastre i e mana- 
ger di programa di Union 
Europeo, Kristina Sevas- 
tou, na Juancho Yrausquin 
Airport. 
Direktor di maneho di 
Saba Electric Company 
(SEC), Mark Zagers i di- 
rektor di proyekto di SEC, 
David Leonce, a proveé un 
tour na e parkenan solar lo- 
kalisá banda di aeropuerto. 
E parkenan solar ta finansiá 
pa fondo di desaroyo eu- 
ropeo, EDF, ku fondo par- 
sial di e ministerio di asun- 
tunan ekonómiko i klima, 
EZK. 
Despues di e tour na e 
parkenan solar, e represen- 


tantenan di Union Europeo 
a bai ofisina di SEC pa un 
presentashon di e proyekto- 
nan di energia renobabel. 
SEC ta preparando e fase 
tres di e proyekto di energia 
renobabel i ta investigando 
e posibilidat di energia di 
bientu huntu ku energia 
solar adishonal den kombi- 
nashon ku mas almasenahe 
di bateria. E proyekto ta 
hasi posibel pa Saba avansá 


su vishon di 100 porshento 
di energia sostenibel i redu- 
sí su dependensia di kom- 
bustibel fosil pa elektrisidat 
pa 2025. 
Union Europeo, bou di 
su ‘Deal program 2021- 
2027’, lo pone 4.1 mion 
euro disponibel pa energia 
renobabal na Saba. Finan- 
siamentu di fase tres tam- 
be lo bini di ministerio di 
EZK. 


“Mi ta kontentu pa risi- 
bí e representantenan di 
Union Europeo. Nan bishi- 
ta ta proveé nos ku e opor- 
tunidat pa demostrá nos 
proyektonan i duna un ak- 
tualisashon di nos esfuerso- 
nan pa oumento di energia 
renobabel den futuro. Mi ta 
gradesidu pa tur aporte ku 
Saba ta risibí di Union Eu- 
ropeo,” diputado Rolando 
Wilson, a bisa. 


SABA/STATIA 
– 
Djabièrnè 4 di novèmber 
National Institute for Pro- 
fessional 
Advancement’ 
(NIPA) i e ministerio di 
enseñansa, kultura i sien- 
sia na Karibe Hulandes, 
OCW-CG i Service Level 
Agreement (SLA), a firma 
un akuerdo pa e programa 
di inisiativa hospitalario. 
Ku esaki hendenan ku 
ya ta trahando den e sek- 
tor hospitalario por optené 
nan sertifikado riba e isla- 
nan Saba i Sint Eustatius. 
‘Hospitality Skills Certi- 
fication’, ‘Guest Service 
Gold’ i ‘Certified Hospital- 
ity Instructor’, tur ta forma 
parti di e programa ku ta 
ofresé desde 7 di novèm- 


ber. 
E firmamentu di e akuer- 
do ta basá riba e punto di 
salida ku tur partido lo tra- 
ha huntu den un espíritu i lo 
enfatisá na e maksimalisa- 
shon di e benefisionan ku e 
programa ta ofresé pa habi- 
tantenan di Saba i Sint Eus- 
tatius. 
Presidente i represen- 
tante di e direktor di NIPA, 
drs. 
Peggy-Ann 
Dros- 
Richardson i hefe di seshon 
OCW-CG, Nolly Oleana, 
ámbos a firma e akuerdo, 
dor di kua e posibilidat di 
siña akí a bira realidat pa 
habitantenan ku ta interesá 
den e área di trabou. 
Meta di e inisiativa ta 
konektá na e vishon pa re- 


forsá e sektor hospitala- 
rio di ámbos isla. P’esei e 
disponibilidat di personal 
kualifiká riba ámbos isla 
ta nesesario. Den e promé 
fase siudadanonan ku ya ta 
trahando den e sektor hos- 
pitalario i optené sertifi- 
kado aseptá internashonal- 
mente. E inisiativa akí ta 
ofresé tambe dosentenan 
aktual i anterior ku un base 
di horeca, e posibilidat pa 
no solamente pa e fase akí, 
pero tambe pa inisiativa- 
nan di futuro bira instruk- 
tor diplomá. 
Ministerio di OCW ta 
kubri e inisiativa, pa asina 
e partisipantenan por parti- 
sipá sin kosto. 


Delegashon Union Europeo 
di bishita 


Firmamentu inisiativa 
hospitalario 

K R A L E N D I J K — 
Despues ku Tanisha Baars, 
e kampion di JU-JITSU, a 
yega Boneiru, djaweps 10 
di novèmber, e siguiente 
dia, a dun’e rekonosemen- 
tu. 
Tabatin representante di 
INDEBON, TCB, i diputa- 
do di deporte James Kroon. 
E diputado a bisa ku des- 
pues ku e notisia a yega 
Boneiru ku Tanisha, a bira 
kampion, a hasi posibel p’e 
bin Boneiru. 
Mama di Tanisha, a 
gradisí pa e sorpresa ku ta- 
batin pa su yu, un tremendo 
bon biní. “Mi no tin palabra 
pa gradisí. Mi mama ta ru- 


man di Ubaldo Anthony, un 
persona konosí na Boneiru. 
Mi mes ta di famia Frans 
di Rincon, konosido tante 
Linda ta mi tanta, asina tin 
hopi mas famia na Boneiru 
i tambe na Kòrsou. 
Mi a nase na Kòrsou, 
pero tabata hopi na Boneiru 
i mi gusta Boneiru. Mi ta di 
Boneiru!” 
Diputado a pone e pen 
pa Tanisha. E kampion a 
bisa e ta bai pone bandera 
di Boneiru riba su paña, 
momentu e ta bai kompe- 
tensia. Un representante di 
TCB a entrega e kampion 
di mundu den e deporte JU- 
JITSU, un plaka di mérito 


i sertifikado di rekonose- 
mentu. 
Gisette Emers, a toka 
un kantika ku Tanisha a 
graba tempu e tabata mu- 
cha, i tabatin un deseo i 
el a logra esaki. Su soño a 
bira realidat. E aktividat a 
tuma lugá den Club Bou- 
levard. Davidlee Winklaar, 
ta regresá den e deporte di 
bringamentu ku man. Mes- 
kos Everon Vrutaal den e 
parti di karate, ta kontinuá 
ku su deporte. Yudo klup 
tambe ta selebrá 48 aña di 
eksistensia otro aña. Pues 
ta kosnan grandi Boneiru 
tin pa 2023, pa loke ta trata 
deporte. 


Kampion di mundu den e deporte di JU-JITSU 
Rekonosementu pa 
Tanisha Baars 

KRALENDIJK-Dja- 
sabra último 12 di novèm- 
ber 2022, e ekipo di futbòl 
FC Champs, a gana di e 
ekipo di SV Hobon ku 
skor di 4-2 den partido 
amistoso di futbòl vete- 
rano 50+. E partido aki a 
tuma lugá 17:30 den Sta- 
dion di Playa. 
E Golnan di e partido 
pa FC Champs ta di Jair 
Bernabela ku a hinka 2 
gol, Garindo Raphaela i 
Sherwin Craane a hinka 
1 gol kada unu pa duna 
nan ekipo e viktoria di 4-2 


riba sv Hobon. Tabata un 
tremendo partido di kua 
fanatikada ku a presensiá 
e partido, sigur a mira un 
tremendo partido. 
Pa fi n di siman binide- 
ro, pa djasabra awó pues, 
e ekipo di FC Champs 50+ 
ta liber i lo no tin wega. 
No ta konosí pa nos 
kua ta e próksimo kom- 
promiso di SV Hobon. 
Éksito na e ekiponan 
den nan próksimo partido. 
Riba potrètnann ou- 
tornan di e golnan di FC 
Champs djasabra último. 


KRALENDIJK--Hopi 
hende ta papia tokante Sta- 
dion di Playa, pero nan no 
sa mes kon a yega na Sta- 
dion di Playa. Ta danki 
na Edmundo Sol “Confe” 
Confesor i Leonardo Engel- 
hart (e.p.d.) ku nos tin e sta- 
dion di Playa. 
Esaki di akuerdo ku sr. 
Rudy Cicilia ku tin hopi in- 
formashon i historia di de- 
porte dokumentá. 
Pa loke ta trata Stadion 
di Playa, Sol a bai Kòrsou, e 
la bai mira e wega di selek- 
shon di Aruba vs Selekshon 
di Kòrsou. 
Sol a bisa ku si t’asina 
Aruba i Kòrsou ta humga 
bala, Boneiru ta gana tur 2 
pareu. 
Nan a bai bisa Mordy 
Maduro ku tabata presi- 


dente di NAVU. 
Mordy a bisa Sol bai 
buska bo selekshon di Bo- 
neiru. 
Anto e la bisa Sol ku 
Kòrsou no ta hunga den 
mondi na Boneiru. 
Mordy Maduro a bisa 
Sol tambe, pa Boneiru bira 
miembro di NAVU, e mes- 
ter tin un Stadion. 


Sol a regresá Boneiru i 
hasi propaganda, kolektá 
sèn i marka e fèlt i sòru pa 
haña blòki, pa asina stadion 
di Playa por a bira realidat. 
Sol i Leonardo Engel- 
hart a midi i marka e tereno 
i nan a buska blòki. 
Anto 
Hildo 
Wijman 
tambe a yuda. 
Esei ta e bèrdat, segun 
sr. Rudy Cicilia. 
Awèl Stadion di Playa 
mester haña nòmber di 
Edmundo Sol Confesor 
òf 
Leonardo 
Engelhart 
(e.p.d.). 
Pero Sol mes a bisa pa 
duna e stadion nòmber di 
Leonardo Engelhart, segun 
sr. Rudy Cicilia, ta skibi 
den un artíkulo tokante e 
historia kon a yega na Sta- 
dion di Playa. 


FC Champs 4-2 riba 
SV Hobon 


Segun sr. Rudy Cicilia 
Stadion di Playa mester haña nòmber di 
Leonardo Engelhart òf Sol Confesor 

K R A L E N D I J K - 
Despues di diskurso i pro- 
mé sake di bala di sekre- 
taria general di FFB ku ta 
sra. Jeanine Wong Loi Sing 
djaweps siman pasá 10 di 
novèmber 2022, nos fede- 
rashon di futbòl ku ta FFB 
tabatin su promé partido di 
kampionato futbòl femeni- 
no pa nos isla. Esaki a tuma 
lugá na Fèlt Elion Flores na 
Amboina 8or anochi. 
Pa loke ta e parti ofi sial, 
sekretaria general di FFB, 
sra. Jeanine Wong Loi Sing, 
pa duna inisio ofi sial na es- 
aki, a hiba palabra dirigien- 
do su mes na e presentenan, 
entre otro e ekiponan. 
Despues di e diskurso, 


honor a toka na sra. Wong 
Loi Sing mes, pa hasi e 
promé sake di bala pa duna 
inisio ofi sial na e promé 
kampionato 2022 di futbòl 
femenino di nos isla. 
E partido aki a fi nalisá 
den viktoria di 3-2 pa Atl. 
Flamingo United Girls ku a 
gana ku skor di 3-2, asina 
tambe bira e promé ekipo 
femenino ku ta logra e 
promé viktoria di e promé 
kampionato futbòl femeni- 
no di nos isla. Pa loke ta e 
partido riba su mes, na di 3 
minüt di e partido, Latoya 
Willems di ATC Girls ta 
anotá e promé gol di e kam- 
pionato pa ATC bai den 
bentaha di 1-0. 


Na di 19 minüt di e par- 
tido, Hilda Logijs ta anotá 
pa United Girls empatá e 
partido 1-1. ATC Girls a 
keda buta preshon i Vurgy- 
Ann Visers na di 22 minüt, 
ta ta hinka e di dos gol di 
ATC pa bai den bentaha di 
2-1. United Girls tambe ta 
sigui movei buta preshon 
butando preshon I tabata 
Tanisha Nicolaas ku a anotá 
e gol di empate pa United 
Girls empatá e partido 2-2. 
E partido a parti na dos 
pa sosiegu empatá 2-2. 
E di dos mitar di e par- 
tido, e porteronan di e eki- 
ponan a haña nan ku basta 
trabou ku atakenan peligro- 
so. Tabata na di 62 minüt di 


Promé partido kampionato futbòl femenino 
Atl. Flamingo United Girls a gana 
ATC Girls 3-2 siman pasá 


e partido, ku Danisha Mar- 
tijn a anotá e gol pa United 
Girls hiba su ekipo dilanti 
3-2, loke a result sufi siente 
pa United Girls bai ku e vik- 
toria di 3-2 riba ATC Girls. 
Rèfri ku a dirigí e partido 
aki ta Carlos Pourier. 


Un danki ta bai a e fa- 
natikada ku a presensiá e 
partido. 
Riba potrètnan rèfrinan 
ku a dirigí e partido, promé 
sake di bala, e ekiponan i 
tambe outornan di e golnan 
di e partido. 

KRALENDIJK-- 
E eksitoso “Kickboxer” 
boneriano ku ta Davidlee 
Winklaar, ku a habri bista di 
mundu riba dje den pasado 
serka e internashonalnan, ta 
trein preparando pa regresá 


ring bèk komo “kickboxer” 
pronto. Esaki di akuerdo ku 
e informashonnan ku nos a 
risibí tokante esaki. 
T’asina ku dia ku David- 
lee a bira tata, a pensa un 
ratu ku e ta kla ku e deporte 


aki. 
Pero su pashon tei ketu 
bai ainda. 
E ta sinti pa bolbe ku- 
minsá ku e deporte aki se- 
gun Winklaar a bisa. 
Pa loke ta treinen segun 


Winklaar, e ta trein prepa- 
rando su mes pa otro aña, 
esta aña 2023, e bolbe dren- 
ta ring i kompetensia bèk, 
esaki den pelea na Aruba. 


Pero tambe pa logra fi - 
nansiá esaki ta importante. 
Danki na instansianan 
ku ta sigui kere den su per- 
sona i ta sostené Winklaar. 


Davidlee Winklaar ke regresá komo 
“kickboxer” 


